**Budapest Főváros VIII. kerület Józsefvárosi Polgármesteri Hivatal**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal
Közterület-felügyeleti Ügyosztály Rendészeti Iroda

közterület-felügyelő**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1082 Budapest, József utca 15-17.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A 29/2012. (III. 7.) Korm. rendelet 1. számú melléklet 30. pont „Közterület-felügyelői feladatkör”

**A munkakörhöz tartozó főbb tevékenységi körök:**

A közterület-felügyeletről szóló 1999. évi LXIII. törvényben meghatározott feladatok.

* a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségének ellenőrzése;
* a közterület rendjére és tisztaságára vonatkozó jogszabály által tiltott tevékenység megelőzése, megakadályozása, megszakítása, megszüntetése, illetve szankcionálása;
* közreműködés a közterület, az épített és a természeti környezet védelmében;
* közreműködés a társadalmi bűnmegelőzési feladatok megvalósításában, a közbiztonság és a közrend védelmében;
* közreműködés az önkormányzati vagyon védelmében;
* közreműködés a köztisztaságra vonatkozó jogszabályok végrehajtásának ellenőrzésében;
* közreműködés állategészségügyi és ebrendészeti feladatok ellátásában;
* a mozgásában korlátozott személy parkolási igazolvány jogszerű használatának és birtoklásának az ellenőrzése;
* a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületen a közúti járművel történő várakozási közszolgáltatás (a továbbiakban: parkolás) biztosítása, valamint a parkolásért járó ellenérték megfizetésének ellenőrzése és a fizetés elmaradása esetére előírt jogkövetkezmények alkalmazása.

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) vonatkozó helyi rendelet, és a Közszolgálati Szabályzat rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Középiskolai végzettség és közterület-felügyelői vizsga, vagy közszolgálati középiskolai végzettség, vagy középiskolai végzettség és közszolgálati szakképesítés
* Vagyonnyilatkozat tételi eljárás lefolytatása

**A pályázat elbírálásánál előnyt jelent:**

  Rendőrtiszti főiskolai végzettség

  közigazgatási alap- vagy szakvizsga

**A pályázat részeként benyújtandó iratok, igazolások:**

 három hónapnál nem régebbi erkölcsi bizonyítvány

 a 45/2012. (III. 20.) Korm. rendelet 1. melléklete szerinti részletes szakmai önéletrajz, mely tartalmazza: a jelentkező legfontosabb személyi adatait; eddigi munkaköreinek, tevékenységének leírását; jelenlegi munkakörét, beosztását

 a képesítést igazoló dokumentumok másolata

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** **folyamatos**

A pályázati kiírással kapcsolatosan további információt Bajusz Ferenc– Közterület-felügyeleti ügyosztályvezető nyújt a 210-9500/101 -es telefonszámon.

**A pályázatok benyújtásának módja:**

 Postai úton, a pályázatnak a Budapest Főváros VIII. kerület Józsefvárosi Polgármesteri Hivatal címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17-784/2016. valamint a munkakör megnevezését: közterület-felügyelő

**vagy**

 Elektronikus úton Jegyzői Kabinet Személyügyi Iroda részére a szemelyugy@jozsefvaros.hu E-mail címen keresztül

**vagy**

 Személyesen: Jegyzői Kabinet Személyügyi Iroda, 1082 Budapest, Baross utca 63-67. 1. 116.

**A pályázati eljárás, a pályázat elbírálásának módja, rendje:**

A pályázatokról az előkészítő bizottság által felállított rangsor figyelembevételével a jegyző a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** folyamatos

**A munkáltatóval kapcsolatos egyéb lényeges információ:**

A közszolgálati jogviszony 6 hónap próbaidő kikötésével jön létre.